MEDDELELSE — OFFENTLIG HØRING

Geografiske betegnelser foreslået af Indonesien til beskyttelse i EU

(2020/C 78/04)

Inden for rammerne af forhandlingerne med Indonesien om en samlet økonomisk partnerskabsaftale (i det følgende benævnt »aftalen«), der indeholder et kapitel om geografiske betegnelser, har de indonesiske myndigheder fremlagt yderligere en liste over 23 geografiske betegnelser, som foreslås beskyttet inden for rammerne af aftalen. Europa-Kommissionen vurderer i øjeblikket, om disse geografiske betegnelser skal beskyttes i henhold til den fremtidige aftale som geografiske betegnelser, jf. artikel 22, stk. 1, i aftalen om handelsrelaterede intellektuelle ejendomsrettigheder.

Kommissionen opfordrer alle medlemsstater, tredjelande eller fysiske eller juridiske personer, der har en legitim interesse, som har bopæl eller er etableret i en medlemsstat eller et tredjeland, til at rejse indsigelse mod en sådan beskyttelse ved at fremsende en behørigt begrundet indsigelse.

Indsigelserne skal være Kommissionen i hænde senest to måneder efter datoen for offentliggørelsen af denne meddelelse. Indsigelserne sendes til følgende e-mailadresse: AGRI-A4@ec.europa.eu

Indsigelserne behandles kun, hvis de modtages inden for ovennævnte tidsfrist, og hvis de godtgør, at beskyttelse af den foreslåede betegnelse:

(a) kolliderer med navnet på en planteart eller en dyrerace og derfor vil kunne vildlede forbrugerne med hensyn til produktets virkelige oprindelse

(b) er helt eller delvis enslydende med en betegnelse, der allerede er beskyttet i Unionen i henhold til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), eller med en af de geografiske betegnelser fra tredjelande, der er beskyttet i Unionen i henhold til bilaterale aftaler, som er offentligt tilgængelige på følgende adresse: https://ec.europa.eu/info/sites/info/files/food-farming-fisheries/food_safety_and_quality/documents/list-gis-non-eu-countries-protected-in-eu_en.pdf

(c) kan vildlede forbrugerne med hensyn til produktets sande identitet som følge af et varemærkes anseelse og omdømme og varigheden af dets anvendelse

(d) skader en helt eller delvis enslydende betegnelse eller et varemærke eller produkter, der lovligt har været markedsført mindst fem år forud for datoen for offentliggørelsen af denne meddelelse

(e) eller hvis de påviser forhold, hvoraf det kan sluttes, at den betegnelse, der ønskes registreret, er en artsbetegnelse.

Ovennævnte kriterier vil blive vurderet i forhold til Unionens område, som i forbindelse med intellektuelle ejendomsrettigheder kun refererer til det eller de områder, hvor de pågældende rettigheder er beskyttet. Den eventuelle beskyttelse af disse betegnelser i Den Europæiske Union afhænger af, om disse forhandlinger får en vellykket afslutning og munder ud i en efterfølgende retsakt.

Liste over geografiske betegnelser (2)

Geografiske betegnelser foreslået af Indonesien til beskyttelse i EU Produktkategori Kopi Arabika Sumatera Lintong Andre produkter i bilag I til traktaten (krydderier m.m.) — kaffe Beras Raja Uncak Kapuas Hulu Frugt, grøntsager og korn, også forarbejdet — ris Kopi Arabika Flores Manggarai Andre produkter i bilag I til traktaten (krydderier m.m.) — kaffe Kopi Arabika Sipirok Andre produkter i bilag I til traktaten (krydderier m.m.) — kaffe Kopi Arabika Pulo Samosir Andre produkter i bilag I til traktaten (krydderier m.m.) — kaffe Bareh Solok Frugt, grøntsager og korn, også forarbejdet — ris Pala Dukono Halmahera Utara Frugt, grøntsager og korn, også forarbejdet — muskatnød Kopi Robusta Kepahiang Andre produkter i bilag I til traktaten (krydderier m.m.) — kaffe Ikan Uceng Temanggung Andre animalske produkter — fisk Sidat Marmorata Poso Andre animalske produkter — fisk Kopi Robusta Sidikalang Andre produkter i bilag I til traktaten (krydderier m.m.) — kaffe Gula Lontar Rote Andre produkter i bilag I til traktaten (krydderier m.m.) — sukker Kopi Robusta Java Bogor Andre produkter i bilag I til traktaten (krydderier m.m.) — kaffe Kopi Arabika Baliem Wamena Andre produkter i bilag I til traktaten (krydderier m.m.) — kaffe Kopi Robusta Pasuruan Andre produkter i bilag I til traktaten (krydderier m.m.) — kaffe Sagu Lingga Frugt, grøntsager og korn, også forarbejdet — sagomel Kopi Arabika Tanah Karo Andre produkter i bilag I til traktaten (krydderier m.m.) — kaffe Kopi Robusta Rejang Lebong Bengkulu Andre produkter i bilag I til traktaten (krydderier m.m.) — kaffe Lada Malonan Kutai Kartanegara Kaltim Andre produkter i bilag I til traktaten (krydderier m.m.) — peber Pala Kepulauan Banda Frugt, grøntsager og korn, også forarbejdet — muskatnøddefrø Garam Gunung Krayan Andre produkter i bilag I til traktaten (krydderier m.m.) — bjergsalt Lada Luwu Timur Andre produkter i bilag I til traktaten (krydderier m.m.) — peber Kopi Arabika Gayo Andre produkter i bilag I til traktaten (krydderier m.m.) — kaffe

(1) EUT L 343 af 14.12.2012, s. 1.

(2) Betegnelser, som de indonesiske myndigheder har indgivet inden for rammerne af forhandlingerne, og som er registreret i Indonesien.